Ford Motor Company

Ford Motor Company (často nazývaná skrátene Ford, niekedy aj FoMoCo) je americká nadnárodná korporácia, vyrábajúca automobily. Spoločnosť bola založená 16. júna 1903 Henry Fordom v Dearborne, na predmestí Detroitu, v štáte Michigan, v Spojených štátoch (kde sídli v súčasnosti vedenie spoločnosti). 

Na začiatku 20. storočia bol Ford, spoločne s firmami General Motors a Chrysler, ako jeden z detroitskej "Veľkej trojky" výrobcov automobilov (spoločnosti, ktoré dominovali americkému automobilovému trhu). V roku 2004 však firma Toyota predbehla Ford v celkových príjmoch. 

Ford zaviedol metódy hromadnej výroby vozidiel a hromadného manažmentu priemyselnej pracovnej sily, keď zrealizoval nápady Eliho Whitneyho, ktorý vyvinul jednu z prvých montážnych liniek s použitím univerzálnych súčiastok. Vďaka tomu bolo možné uviesť do prevádzky veľmi lacnú, reprodukovateľnú a spoľahlivú výrobu. Použitie pásovej dráhy na pohyb vagóna k robotníkom bolo v tomto priemyselnom odvetví unikátne a rýchlo sa stalo obľúbeným spôsobom výroby. Hneď ako sa totiž stala práca jednoduchá a opakujúca sa, bolo možné najať neskúsených pracovníkov, ktorí sa mohli rýchlo naučiť jednoduché úlohy (hoci to odstránilo takmer všetko uspokojenie, ktoré mohol mať robotník vykonávajúci rôznorodé činnosti).

Míľniky spoločnosti 

 1896 – Henry Ford montoval svoje prvé vozidlo – quadricykel
 1901 – Henry Ford vyhral preteky vysokoprofilových vozidiel v Grosse Pointe, Michigan.
 1903 – Bola založená spoločnosť Ford Motor Company s 11. pôvodnými investormi. Bol predstavený Ford A “Fordmobile”.
 1908 – Bol predstavený Ford T, ktorého sa do roku 1927 predalo 15 007 034 kusov.
 1911 – Ford otvoril prvú továreň mimo Severnej Ameriky – v anglickom Manchesteri.
 1913 – Pohybujúca sa montážna linka bola predstavená v montážnom závode Highland Park. Zrýchlila výrobu modelu T 8-krát.
 1914 – Ford zaviedol minimálnu dennú mzdu vo výške 5 dolárov (dvojnásobná oproti konkurencii).

 1918 – Začala výstavba komplexu montážneho závodu River Rouge.
 1919 – Edsel Ford vystriedal Henryho na mieste prezidenta spoločnosti.
 1922 – Ford kúpil Lincoln Motor Company za osem miliónov dolárov.
 1925 – Ford uviedol na trh lietadlo Ford Tri-Motor.

 1927 – Ford uviedol druhú generáciu modelu A z komplexu River Rouge.
 1932 – Ford predstavil osemvalcový motor z jedného odliatku.
 1936 – Bol predstavený Lincoln Zephyr.
 1938 – Vznikla divízia Mercury, aby vyplnila medzeru medzi úspornými Fordami a luxusnými Lincolnami.
 1941 – Bol predstavený Lincoln Continental, Ford začal vyrábať džípy pre armádu a prvá pracovná zmluva s UAW-CIO pokryla severoamerických zamestnancov.
 1942 – Bola zastavená výroba civilných vozidiel, odklon výroby na produkciu bombardérov B-24 Liberator, tankov a ďalších produktov pre vojenské účely.
 1943 – Zomrel Edsel Ford a vedenia spoločnosti sa ujal Henry Ford.
 1945 – Henry Ford II. sa stal prezidentom.
 1946 – The Whiz Kids – niekdajší dôstojníci leteckých síl armády USA boli najatí, aby revitalizovali spoločnosť.
 1948 – Bol predstavený nákladný automobil Ford F-Series.
 1949 – Ford prezentoval moderné povojnové automobily.
 1954 – Bol predstavený osobný luxusný automobil Ford Thunderbird s 8 valcovým motorom. Ford uskutočňoval crash testy.
 1956 – Bol predstavený Lincoln Continental Mark II za 10 000 dolárov. Ford obchodoval na burze s kmeňovými akciami.
 1959 – Bola ustanovená Ford Motor Credit Company, aby poskytovala automobilové financovanie.
 1960 – Predstavil sa Ford Galaxy a Ford Falcon, Lee Iacocca sa stal viceprezidentom spoločnosti a generálnym riaditeľom divízie Ford.
 1964 – Predstavil sa Ford Mustang a Ford GT40.
 1967 – Bol založený Ford of Europe.
 1968 – Na trh bol uvedený Ford Escort, s celkovými 20. miliónmi predaných kusov najúspešnejší model automobilky.
 1970 – Ford uzatvoril obchody v ázijsko-pacifickej oblasti.
 1976 – Predstavil sa samonavíjací bezpečnostný pás.
 1979 – Ford získal 25% podiel v Mazde.
 1981 – Ford Escort bol predstavený v USA.
 1984 – Na trh bol uvedený Ford Sierra.
 1985 – Ford Taurus sa predstavil s revolučným štýlom „aero designu“, uviedol sa model Ford Scorpio
 1987 – Ford získal Aston Martin, Lagondu a Hertz Rent-a-Car.
 1989 – Ford získal automobilku Jaguar.
 1990 – Predstavila sa Mazda MX-5 Miata.
 1991 – Predstavil sa Ford Explorer.
 1993 – Ford montoval v štandardnej výbave dva airbagy.
 1996 – Ford certifikoval všetkých svojich 26 tovární ekologickým štandardom ISO 14001.
 1998 – Predstavil sa Ford Focus
 1999 – Ford kúpil automobilovú divíziu značky Volvo, Bill Ford sa stal predsedom predstavenstva.
 2000 – Ford kúpil Land Rover od BMW.
 2001 – Retro štýlový Ford Thunderbird bol predstavený v novej verzii.
 2003 – 100. výročie spoločnosti Ford Motor Company.
 2006 – Nové modely S-MAX, Focus CC, Transit.
 2007 – Nové Mondeo.
 2008 – Ford predal Land Rover a Jaguar indickej spoločnosti Tata. Do výroby sa dostala nová Fiesta a Ka. Koncom roku sa Ford zbavil 20% akcií automobilky Mazda v hodnote 540 miliónov dolárov.
 2009 – Bol predstavený nový Focus RS a Transit Connect.
 2010 – Ford obmenil paletu veľkých osobných vozidiel: faceliftované verzie modely S-MAX, Galaxy a Mondeo, nová generácia Fordu C-MAX.
 2011 – Ukončila sa činnosť automobilky Mercury z dôvodu ekonomickej krízy a trvale klesajúceho záujmu o vozidlá.

Pozri aj 
 Henry Ford
 Ford A
 Ford T

 
Automobilky USA
Rodinné podniky